Қьаазым Агəмаа диижьҭеи иҵит 101 шықəса.
17.05.2016
Апоет аибашьҩы Қьаазым Ҟараман- иҧа Агәмаа Очамчыра араион анапхгара рыцхыраарала еиҭашьақәргылаз ибиуст аадыртит иара ихьӡ зху Ҕәадатәи абжьаратә школ ахыбраҿы. Аусмҩаҧгатә еиҿкаан апоет диижьҭеи шәи акы шықәса аҵра инадҳәаланы.
Қьаазым Ҟараман- иҧа Агәмаа аҧсуа литератураҿы дцәырҵит 1930- тәи ашықәсқәа раан. Аҧсуа поезиа иалеигалеит ауаажәларратә мотивқәа. Иҩымҭақәа ирныҧшуан иара Асовет Еидгыла дшапатриот дууз. Апоезиа инаҷыданы, Қьаазым Агәмаа акыр дазааҧсахьан ажурналистикагьы. Аџьынџьтәылатә еибашьра ду аҿы апоет деибашьуан акәлӡтәы техника архәҭа аилазаараҿы, иара убасгьы апартизантә гәыҧқәа дрыланы Бриански Белоруссиеи.
Қьаазым Агәмаа диижьҭеи шәи акы шықәса аҵра иазкыз ахәылҧаз аалыртит Ҕәадатәи абжьаратә школ адиректор Альдона Ҧлиа.
Қьаазым Ҟараман- иҧа Агәмаа иҧсҭазаара далҵит акыр дышқәыҧшыз, Аџьынџьтәылатә еибашьара аан иоуз ахәрақәа ирыхҟьаны. Ҩажәи жәаф шықәса рыда нызымҵыз апоет, аҧсуа сахьаркыратә литература иазынижьит хәы змаӡам аҩымҭақәа. Иара иаҧҵамҭақәа абжьаратә школқәа рырҵагатә шәҟәқәа ирнуп. Ҕәадатәи ашкол аҵаҩцәагьы Қьаазым Агәмаа ипоезиаҿы адырра ҳаракқәа аадырҧшит.
Ахәлҧаз аҿы иқәгылоз аҧсуа шәҟәыҩҩцәеи апоетцәеи ирҳәон, Қьаазым Агәмаа апоезиа инаҷыданы, еснагь аҧсуаа ринтересқәа рыхьчара дшазықәҧоз. Аҧсуа школқәа рҟны қырҭшәала аҵарахьы ианиарга, иара дыруаӡәкын уи иаартны иаҿагылаз аҧсуа интеллигенциа рхаҭарнакцәа.
Очамчыра араион ахада Хьрыҧс Џьопуа иқәгылараҿы иҳәеит, асеиҧш ахәылҧазқәа рымҩаҧгара аҵак ду шрымоу изызҳауа абиҧара реиҵааӡараҿы.
А. Корсаиа, А. Маланиа,АТ.
491
Апоет аибашьҩы Қьаазым Ҟараман- иҧа Агәмаа Очамчыра араион анапхгара рыцхыраарала еиҭашьақәргылаз ибиуст аадыртит иара ихьӡ зху Ҕәадатәи абжьаратә школ ахыбраҿы. Аусмҩаҧгатә еиҿкаан апоет диижьҭеи шәи акы шықәса аҵра инадҳәаланы.
Қьаазым Ҟараман- иҧа Агәмаа аҧсуа литератураҿы дцәырҵит 1930- тәи ашықәсқәа раан. Аҧсуа поезиа иалеигалеит ауаажәларратә мотивқәа. Иҩымҭақәа ирныҧшуан иара Асовет Еидгыла дшапатриот дууз. Апоезиа инаҷыданы, Қьаазым Агәмаа акыр дазааҧсахьан ажурналистикагьы. Аџьынџьтәылатә еибашьра ду аҿы апоет деибашьуан акәлӡтәы техника архәҭа аилазаараҿы, иара убасгьы апартизантә гәыҧқәа дрыланы Бриански Белоруссиеи.
Қьаазым Агәмаа диижьҭеи шәи акы шықәса аҵра иазкыз ахәылҧаз аалыртит Ҕәадатәи абжьаратә школ адиректор Альдона Ҧлиа.
Қьаазым Ҟараман- иҧа Агәмаа иҧсҭазаара далҵит акыр дышқәыҧшыз, Аџьынџьтәылатә еибашьара аан иоуз ахәрақәа ирыхҟьаны. Ҩажәи жәаф шықәса рыда нызымҵыз апоет, аҧсуа сахьаркыратә литература иазынижьит хәы змаӡам аҩымҭақәа. Иара иаҧҵамҭақәа абжьаратә школқәа рырҵагатә шәҟәқәа ирнуп. Ҕәадатәи ашкол аҵаҩцәагьы Қьаазым Агәмаа ипоезиаҿы адырра ҳаракқәа аадырҧшит.
Ахәлҧаз аҿы иқәгылоз аҧсуа шәҟәыҩҩцәеи апоетцәеи ирҳәон, Қьаазым Агәмаа апоезиа инаҷыданы, еснагь аҧсуаа ринтересқәа рыхьчара дшазықәҧоз. Аҧсуа школқәа рҟны қырҭшәала аҵарахьы ианиарга, иара дыруаӡәкын уи иаартны иаҿагылаз аҧсуа интеллигенциа рхаҭарнакцәа.
Очамчыра араион ахада Хьрыҧс Џьопуа иқәгылараҿы иҳәеит, асеиҧш ахәылҧазқәа рымҩаҧгара аҵак ду шрымоу изызҳауа абиҧара реиҵааӡараҿы.
А. Корсаиа, А. Маланиа,АТ.
Оцените новость:
+1
+2
+3
+4
+5
Сохраните ссылку или поделитесь с друзьями